CELEX: 32014D0025
Language: da
Date: 2014-01-17 00:00:00
Title: 2014/25/EU: Kommissionens afgørelse af 17. januar 2014 om Den Slovakiske Republiks meddelelse af en national overgangsplan i henhold til artikel 32 i Europa-Parlamentets og Rådets direktiv 2010/75/EU om industrielle emissioner (meddelt under nummer C(2014) 59)

21.1.2014   
            
            
               DA
            
            
               Den Europæiske Unions Tidende
            
            
               L 16/34
            
         
      KOMMISSIONENS AFGØRELSE
   
   af 17. januar 2014
   om Den Slovakiske Republiks meddelelse af en national overgangsplan i henhold til artikel 32 i Europa-Parlamentets og Rådets direktiv 2010/75/EU om industrielle emissioner
   (meddelt under nummer C(2014) 59)
   (Kun den slovakiske udgave er autentisk)
   (2014/25/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (1), særlig artikel 32, stk. 5, andet afsnit, og
   ud fra følgende betragtninger:
   
               (1)
            
            
               Den 8. januar 2013 meddelte Den Slovakiske Republik i overensstemmelse med artikel 32, stk. 5, første afsnit, i direktiv 2010/75/EU Kommissionen sin nationale overgangsplan (2).
            
         
               (2)
            
            
               I forbindelse med sin vurdering af, om den nationale overgangsplan er fuldstændig, konstaterede Kommissionen en række uoverensstemmelser mellem listen over anlæg i den nationale overgangsplan og de anlæg, som Den Slovakiske Republik i henhold til Europa-Parlamentets og Rådets direktiv 2001/80/EF (3) havde angivet i sin emissionsopgørelse for 2009.
            
         
               (3)
            
            
               Ved brev af 12. juni 2013 (4) bad Kommissionen de slovakiske myndigheder om at bekræfte, at reglerne om sammenlægning af udledninger i artikel 29 i direktiv 2010/75/EU og definitionen af »driftstimer« i artikel 3, nr. 27 i samme direktiv var blevet anvendt korrekt. Kommissionen bad også om yderligere oplysninger, navnlig en redegørelse for eventuelle uoverensstemmelser mellem den nationale overgangsplan og den emissionsopgørelse, der skal forelægges i henhold til direktiv 2001/80/EF.
            
         
               (4)
            
            
               De slovakiske myndigheder fremsendte yderligere oplysninger ved brev af 27. juni 2013 (5).
            
         
               (5)
            
            
               Efter at have gennemgået de ajourførte oplysninger bad Kommissionen ved brev af 23. juli 2013 (6) de slovakiske myndigheder om en bekræftelse af, at ingen af de anlæg, der er omfattet af en undtagelse som omhandlet i artikel 4, stk. 4, i direktiv 2001/80/EF, var inkluderet i den nationale overgangsplan. Kommissionen bad også de slovakiske myndigheder om at kontrollere en række emissionsgrænseværdier, der var blevet anvendt til beregningerne, og om at forelægge dokumentation for, at kriterierne for at anvende dem var opfyldt.
            
         
               (6)
            
            
               Ved brev af 16. august 2013 (7) informerede de slovakiske myndigheder Kommissionen om, at to anlæg var blevet taget ud af den nationale overgangsplan. Hvad angår anlægget »U.S. Steel Košice, s.r.o., boilers K1-K5«, forklarede de slovakiske myndigheder, at selv om en del af anlægget i en årrække havde været omfattet af undtagelsen i artikel 4, stk. 4, i direktiv 2001/80/EF, var den del blevet bygget om i 2010. De slovakiske myndigheder fremførte, at dette anlæg derfor kunne indgå i den nationale overgangsplan. De slovakiske myndigheder forelagde også en række korrigerede emissionsgrænseværdier, omend de for to anlægs vedkommende ikke forelagde nogen begrundelse for anvendelsen af de valgte emissionsgrænseværdier.
            
         
               (7)
            
            
               Ved brev af 27. september 2013 (8) meddelte Kommissionen de slovakiske myndigheder, at anlægget »U.S. Steel Košice, s.r.o., boilers K1-K5«, som for en dels vedkommende havde været omfattet af undtagelsen i artikel 4, stk. 4, i direktiv 2001/80/EF, i henhold til artikel 32, stk. 1, litra d), i direktiv 2010/75/EU og på grundlag af de forelagte oplysninger ikke kunne indgå i den nationale overgangsplan. Kommissionen bad også de slovakiske myndigheder om at sende yderligere oplysninger vedrørende askeindholdet i det flydende brændsel, der fyres med i to anlæg, hvor der er anvendt en emissionsgrænseværdi for støv på 100 mg/Nm3.
            
         
               (8)
            
            
               Ved brev af 30. september 2013 (9) meddelte de slovakiske myndigheder Kommissionen, at den emissionsgrænseværdi for støv, der anvendes for de to anlæg, var blevet reduceret til 50 mg/Nm3. De slovakiske myndigheder forelagde desuden yderligere oplysninger til støtte for det argument, at anlægget »U.S. Steel Košice, s.r.o., boilers K1-K5« ikke falder ind under artikel 32, stk. 1, litra d), i direktiv 2010/75/EU og derfor kan indgå i den nationale overgangsplan.
            
         
               (9)
            
            
               Som opfølgning på et møde den 11. oktober 2013 mellem de slovakiske myndigheder og repræsentanter for Kommissionen præciserede de slovakiske myndigheder ved brev af 17. oktober 2013 (10) de omstændigheder, der gør sig gældende for anlægget »U.S. Steel Košice, s.r.o., boilers K1-K5«, idet de oplyste, at det kun var én kedel, der havde været omfattet af undtagelsen i artikel 4, stk. 4, i direktiv 2001/80/EF, og forelagde en detaljeret teknisk beskrivelse af alle de ændringer af kedlen, der blev foretaget i forbindelse med ombygningen i 2010. Det blev således klart, at der i 2010 blev bygget en helt ny kedel i anlægget »U.S. Steel Košice, s.r.o., boilers K1-K5«, efter at den kedel, der tidligere var omfattet af undtagelsen i artikel 4, stk. 4, i direktiv 2001/80/EF, var blevet afmonteret og erstattet. Dette betyder, at det pågældende anlæg ikke falder ind under artikel 32, stk. 1, litra d), i direktiv 2010/75/EU og dermed i overensstemmelse med Kommissionens gennemførelsesafgørelse 2012/115/EU (11) kan indgå i den nationale overgangsplan.
            
         
               (10)
            
            
               Den nationale overgangsplan er blevet vurderet af Kommissionen i overensstemmelse med artikel 32, stk. 1, 3 og 4, i direktiv 2010/75/EU og med gennemførelsesafgørelse 2012/115/EU.
            
         
               (11)
            
            
               Kommission har navnlig undersøgt pålideligheden og korrektheden af de oplysninger, fremskrivninger og beregninger, der er anvendt til at bestemme bidraget til de i den nationale overgangsplan fastsatte emissionslofter fra hvert af de deraf omfattede fyringsanlæg, og den har undersøgt, om planen indeholder målsætninger og relaterede mål, foranstaltninger og tidsplaner, der bidrager til at opfylde disse målsætninger, og en overvågningsmekanisme til vurdering af overholdelse af reglerne i fremtiden.
            
         
               (12)
            
            
               Hvad angår de supplerende oplysninger, der er indsendt, konstaterede Kommissionen desuden, at emissionslofterne for årene 2016 og 2019 var beregnet ved hjælp af de relevante data og formler, og at beregningerne var korrekte. Den Slovakiske Republik har forelagt tilstrækkelige oplysninger angående de foranstaltninger, som vil blive gennemført med henblik på at overholde emissionslofterne og udføre overvågning og rapportering til Kommissionen om gennemførelsen af den nationale overgangsplan.
            
         
               (13)
            
            
               Kommissionen finder det godtgjort, at de slovakiske myndigheder har taget hensyn til de bestemmelser, der er anført i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
            
         
               (14)
            
            
               Gennemførelsen af den nationale overgangsplan bør ikke berøre anden gældende national ret og EU-ret. I forbindelse med fastsættelsen af individuelle godkendelsesvilkår for de fyringsanlæg, der er omfattet af den nationale overgangsplan, bør de slovakiske myndigheder navnlig sikre, at kravene i bl.a. Europa-Parlamentets og Rådets direktiv 2010/75/EU, Europa-Parlamentets og Rådets direktiv 2008/50/EF (12) og Europa-Parlamentets og Rådets direktiv 2001/81/EF (13), ikke bringes i fare.
            
         
               (15)
            
            
               I henhold til artikel 32, stk. 6, i direktiv 2010/75/EU skal de slovakiske myndigheder underrette Kommissionen om eventuelle senere ændringer af den nationale overgangsplan. Kommissionen bør vurdere, om sådanne ændringer er i overensstemmelse med bestemmelserne i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU —
            
         VEDTAGET DENNE AFGØRELSE:
   Artikel 1
   1.   På grundlag af artikel 32, stk. 1, 3 og 4, i direktiv 2010/75/EU og Kommissionens gennemførelsesafgørelse 2012/115/EU, er der ingen indvendinger imod den nationale overgangsplan, som Den Slovakiske Republik meddelte Kommissionen den 8. januar 2013 i henhold til artikel 32, stk. 5, i direktiv 2010/75/EU, som ændret i overensstemmelse med de supplerende oplysninger, der blev fremsendt den 27. juni 2013, den 16. august 2013, den 30. september 2013 og den 17. oktober 2013 (14).
   2.   Listen over anlæg, der er omfattet af den nationale overgangsplan, de forurenende stoffer, for hvilke de pågældende anlæg er dækket, og de gældende emissionslofter er fastsat i bilaget.
   3.   De slovakiske myndigheders gennemførelse af den nationale overgangsplan fritager ikke Den Slovakiske Republik for at overholde bestemmelserne i direktiv 2010/75/EU vedrørende emissionerne fra de enkelte fyringsanlæg, der er omfattet af planen, og anden relevant EU-miljølovgivning.
   Artikel 2
   Kommissionen vurderer, om eventuelle senere ændringer af den nationale overgangsplan, som Den Slovakiske Republik giver meddelelse om i fremtiden, er i overensstemmelse med bestemmelserne i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
   Artikel 3
   Denne afgørelse er rettet til Den Slovakiske Republik.
   
      Udfærdiget i Bruxelles, den 17. januar 2014.
      
         
            På Kommissionens vegne
         
         Janez POTOČNIK
         
         
            Medlem af Kommissionen
         
      
   
   
      (1)  EUT L 334 af 17.12.2010, s. 17.
   
      (2)  Kommissionen modtog Den Slovakiske Republiks meddelelse pr. e-mail den 9. januar 2013 og registrerede den som Ares(2013)25811. Ved brev af 9. januar 2013 (registreret som Ares(2013)40113) forklarede de slovakiske myndigheder Kommissionen, at den elektroniske udgave af den nationale overgangsplan ikke kunne fremsendes til Kommissionen før udløbet af fristen den 1. januar 2013 som følge af tekniske problemer med it-systemet i slutningen af 2012, men at den ville blive sendt igen, så snart it-systemet var i drift.
   
      (3)  Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg (EFT L 309 af 27.11.2001, s. 1).
   
      (4)  Ares(2013)1636798.
   
      (5)  Ares(2013)2533608.
   
      (6)  Ares(2013)2741492.
   
      (7)  Ares(2013)3001466.
   
      (8)  Ares(2013)3122053.
   
      (9)  Ares(2013)3198587.
   
      (10)  Ares(2013)3322372.
   
      (11)  Kommissionens gennemførelsesafgørelse 2012/115/EU af 10. februar 2012 om fastsættelse af regler for de nationale overgangsplaner, der er omhandlet i Europa-Parlamentets og Rådets direktiv 2010/75/EU om industrielle emissioner (EUT L 52 af 24.2.2012, s. 12).
   
      (12)  Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (EUT L 152 af 11.6.2008, s. 1).
   
      (13)  Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer (EFT L 309 af 27.11.2001, s. 22).
   
      (14)  Den konsoliderede udgave af den nationale overgangsplan blev registreret af Kommissionen den 7. oktober 2013 under registreringsnummer Ares(2013)3198587.
   
      BILAG
      
         Liste over anlæg omfattet af den nationale overgangsplan
      
      
                  Nummer
               
               
                  Anlæggets betegnelse i den nationale overgangsplan
               
               
                  Samlet nominel indfyret termisk effekt pr. 31.12.2010 (MW)
               
               
                  Forurenende stoffer omfattet af den nationale overgangsplan
               
            
                  SO2
                  
               
               
                  NOx
                  
               
               
                  Støv
               
            
                  1
               
               
                  Bratislavská teplárenská, a.s. Tepláreň Juh
               
               
                  254
               
               
                  √
               
               
                  √
               
               
                  √
               
            
                  2
               
               
                  Bratislavská teplárenská, a.s.,Tepláreň Západ
               
               
                  255
               
               
                  √
               
               
                  √
               
               
                  √
               
            
                  3
               
               
                  Continental Matador Rubber, s.r.o.
               
               
                  128
               
               
                  —
               
               
                  √
               
               
                  —
               
            
                  4
               
               
                  Slovnaft Petrochemicals, s.r.o.
               
               
                  111,41
               
               
                  —
               
               
                  √
               
               
                  —
               
            
                  5
               
               
                  U. S. Steel Košice, s.r.o., boilers K1-K5
               
               
                  917,3
               
               
                  √
               
               
                  √
               
               
                  √
               
            
                  6
               
               
                  U.S.Steel Košice, s.r.o., boiler K6
               
               
                  163,6
               
               
                  √
               
               
                  √
               
               
                  √
               
            
                  7
               
               
                  Zvolenská teplárenská, a.s. Tepláreň B
               
               
                  199
               
               
                  √
               
               
                  √
               
               
                  √
               
            
         
      
         Emissionslofter (tons)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.-30.6.2020
               
            
                  SO2
                  
               
               
                  7 429
               
               
                  5 722
               
               
                  4 016
               
               
                  2 309
               
               
                  1 155
               
            
                  NOx
                  
               
               
                  4 469
               
               
                  3 758
               
               
                  3 047
               
               
                  2 335
               
               
                  1 168
               
            
                  Støv
               
               
                  430
               
               
                  343
               
               
                  257
               
               
                  170
               
               
                  85